text: 4. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 542 της 11/21 Ιουν. 1980 (ΦΕΚ Α΄ 145) Περί ρυθμίσεως θεμάτων εξελίξεως και προαγωγών των γυναικών Αξιωματικών του Λιμενικού Σώματος. Έχοντες υπ’ όψει: 1.Την παρ. 6 του άρθρ. 4 του Νόμ. 1009/80 «περί ρυθμίσεως θεμάτων αφορώντων το εκ γυναικών αστυνομικόν προσωπικόν της Χωροφυλακής, της Αστυνομίας Πόλεων και του Λιμενικού σώματος». 2.Το υπ’ αριθ. 670/124622 από 20.5.1980 έγγραφον του Υπουργείου Εθνικής Αμύνης. 3.Την υπ’ αριθ. 432/1980 γνωμοδότησιν του Συμβουλίου της Επικρατείας προτάσει του επί της Εμπορικής Ναυτιλίας Υπουργού, αποφασίζομεν: Σελ. 126,22(γ) Τεύχος 1370 Σελ. 16 Άρθρ.1.-Αι γυναίκες Σημαιοφόροι του Λιμενικού Σώματος (Ειδικών Υπηρεσιών) προέρχονται εκ μονίμων Ανθυπασπιστών, προαγομένων εις Αξιωματικούς κατά τας διατάξεις τας διεπούσας την εξέλιξιν των ανδρών Ανθυπασπιστών του Λιμενικού Σώματος, εγγραφόμεναι εις ιδίαν επετηρίδα. Άρθρ.2.-Αι προαγωγαί των γυναικών Αξιωματικών του Λιμενικού Σώματος Ειδικών Υπηρεσιών εις τους βαθμούς του Ανθυποπλοιάρχου και Υποπλοιάρχου διέπονται υπό των εκάστοτε αντιστοίχων διατάξεων των ισχυουσών δια τους άνδρας Αξιωματικούς του Λιμενικού Σώματος (ΕΥ) εφαρμοζομένων τούτων αναλόγως. 